Om sager om krænkelse af EU-varemærker skal afvente Den Europæiske Unions Kontor for Intellektuel Ejendomsrets endelige afgørelse om gyldigheden af varemærkerne, jf. EU-varemærkeforordninge... Vis mere
Ret: Højesteret (3. instans)
Faggruppe: Civilsag — Almindelig civil sag
Sagsemner: EU;
Ophavsret og eneret;

Varemærkesager ved Sø- og Handelsretten skulle udsættes

Sag 33996/2020-HJR

Kendelse afsagt 16. december 2021   

A
mod
B
og
C

To varemærkesager ved Sø- og Handelsretten skulle udsættes på en afgørelse fra Den Europæiske
Unions Kontor for Intellektuel Ejendomsret

Ved Sø- og Handelsretten verserede der to sager, anlagt af virksomheden A, om krænkelse af en række
EU-varemærker, hvor sagsøgte havde fremsat modkrav med påstand om EU-varemærkernes fortabelse
eller ugyldighed.   

Sø- og Handelsretten bestemte, at begge sager skulle udsættes, fordi sagsøgte forud for fremsættelsen af
modkravet i sagerne ved Sø- og Handelsretten havde indgivet en anmodning om fortabelse eller
ugyldighed af de pågældende EU-varemærker til Den Europæiske Unions Kontor for Intellektuel
Ejendomsret (EUIPO).   

Højesteret tiltrådte, at begge sager ved Sø- og Handelsretten var blevet udsat.   

For Højesteret havde A endvidere nedlagt påstande om, at de to sager ved Sø- og Handelsretten, eller i
det mindste den første af de to sager, skulle fremmes for så vidt angår A´s påstand om krænkelse. Efter
omstændighederne tog Højesteret disse påstande under påkendelse, men de blev ikke taget til følge.   

Der var endvidere ikke grundlag for at forelægge EU-Domstolen præjudicielle spørgsmål.   

Landsretten var kommet til det samme resultat.